da da da et nb en hbs_lat pt nn de da nb da da da de da sv en it de da fr en da da af da da da ro da en en en en da da af en da da ro da en fr da da et nb en hbs_lat pt nn de da nb da da da de da sv en it de da fr da en da da da da da id da da da da da da da da da sv da da da da fr da es es es en da da ca nb nb da da da da da da da nb en da da en da en da en
Børn sår vilde blomster til gavn for biodiversitet - Info Express
Velkomst!Logge ind på din konto
Velkommen! Log ind på din konto
Forgot your password? Get help
En adgangskode vil blive sendt til din email.
Forside Øresund Helsingør Børn sår vilde blomster til gavn for biodiversitet
I et stort tværgående projekt hjælper 1500 børn med at øge biodiversiteten i Helsingør Kommune.
Du kan gøre noget som samfundsborger. Du har handlemuligheder, selv om du er et barn. Når du sår vilde blomster, skaber du bedre livsvilkår for bier, sommerfugle og andre insekter. Helt enkelt.
Ordene kommer fra naturvejleder Søren Rafn fra Nyruphus Naturcenter. Og de sætter rammen for kampagnen ’Biodiversitet i børnehøjde’, som naturcentret står bag, sammen med en række samarbejdspartnere fra mange grene af Helsingør Kommune.
I kampagnen er 1500 lokale børn i daginstitutioner og folkeskolens yngste klasser blevet udstyret med blomsterfrø. Og deres opgave er simpel: De skal så og vande frøene ved deres vuggestue, børnehave eller skole – og i sommerens løb vil der vokse de smukkeste vilde blomster som valmuer, kornblomster og hvid okseøje frem. Blomster, der tiltrækker nytte-insekter.
En af de klasser, som deltager i blomstersåningen, er 2.s fra Skolen i Bymidten. Eleverne har ryddet en række plantekasser i skolens have for ukrudt – og de går til såningen med stor entusiasme. Jorden bliver revet, frøene plantet, og til sidst bliver der vandet. Da vandkanderne er tomme, tømmer eleverne deres drikkedunke over bedene.
– Det har været et rigtig godt forløb for vores elever, og vi har haft mange gode snakke, fortæller lærer Henriette Ege:
– Noget af det, der overraskede var, hvor få insekter vi kunne finde på et stykke græs. Det gjorde for alvor eleverne opmærksomme på, hvad der sker, når blomsterne mangler. Der vokser godt nok bellis og mælkebøtter i græsplæner, men de forsvinder, når græsset bliver slået.
Eleverne har både fået inspirationsopgaver fra Nyruphus Naturcenter og bogen ’Hvor er mine sommerfugle?’ af Josefine Ottesen, som de har læst højt i klassen. Planen er ligeledes, at de skal arbejde med insekthoteller i SFO’en.
– Børnene har fået vakt deres nysgerrighed og spørger rigtig meget ind til forskellige ting. Vi har bl.a. elever, der har spurgt deres forældre, om de mon har noget i haven, som insekterne kan lide, fortæller Henriette Ege.
Hun er glad for, at kommunen har grebet chancen for at sætte projektet i værk i efterdønningerne af Corona-nedlukningen, hvor meget af undervisningen foregår udendørs, og der er flere lærere til at tage sig af klasserne. Henriette Ege arbejder tæt sammen med sin kollega, Milena Beck.
– Det har været en stor fordel med de ekstra ressourcer, siger hun.
Til efteråret modtager de 1500 børn en ny omgang frø, der skal sås. De skal sikre nye blomsterarter i foråret 2021.
• 23 dagtilbud og 11 indskolinger (ca. 1500 børn) deltager i projektet.
• Deltagerne modtager frø til såning og materialer om biodiversitet i maj og igen i august/september 2020.
• I efteråret 2020 iværksættes to større biodiversitetsprojekter, hvor dagtilbud, skoler og andre parter samarbejder om at skabe biodiversitet i udvalgte lokalområder.
• Indsatsen er tilrettelagt af en projektgruppe på tværs af Center for Økonomi og Ejendomme, Center for By, Land og Vand, Center for Dagtilbud og Skoler og Center for Kultur, Erhverv, Politik og Organisation.
Tidligere artikelSverige ikke med på listen af lande Danmark åbner grænsen for – fortsat dialog om løsning for Øresundsregionen
Næste artikelCoronavirus: Praktiske råd til en sikker rejse
RELATEREDE ARTIKLERMERE FRA FORFATTEREN
EU’s digitale markeds- og tjenestesakter forklaret
Hvordan tackler EU kønsbaseret vold?
Region Sjælland er klar til at ansætte 200 ukrainske flygtninge
Færre danskere bor i Skåne – men flere svenskere i Østdanmark
To nye stoppesteder for havnebusserne i København
Sverige sender våben til en krigszone for første gang i 83 år
Udgiver: X Solutions HB. Ansv./Chefredaktør Laurentiu Mihai
© Copyright 2022 - Info Express Danmark
EU-millioner til STRING-projekt, der skal gøre det muligt for lastbiler at...
Energipriser: Kommissionen foreslår nødindgreb på markedet for at reducere europæernes regninger
500 arbejdspladser bliver skabt i Göteborg, når Heart Aerospace bygger fabrik...